google/wiki40b huggingface dataset:
दुर्गाप्रसाद मिश्र

दुर्गाप्रसाद मिश्र (31 अक्टूबर 1860 -1910) हिन्दी के पत्रकार थे। 19वीं सदी की हिंदी पत्रकारिता में दुर्गाप्रसाद मिश्र का महत्वपूर्ण योगदान माना जाता है। वे हिंदी के ऐसे पत्रकार रहे हैं जिन्हें हिंदी पत्रकारिता के जन्मदाताओं एवं प्रचारकों में शुमार किया जाता है। हिंदी पत्रकारिता को क्रांति एवं राष्ट्रहित के मार्ग पर ले जाने के लिए अनेकों पत्रकारों ने अहोरात्र संघर्ष किया। पं॰ दुर्गाप्रसाद मिश्र ऐसे ही पत्रकार थे।

परिचय

दुर्गाप्रसाद मिश्र का जन्म 31 अक्टूबर 1860 को जम्मू-कश्मीर के सांवा नगर में हुआ था। उन्होंने काशी में संस्कृत एवं कलकत्ता के नार्मल स्कूल से अंग्रेजी शिक्षा प्राप्त की।
दुर्गाप्रसाद ने कलकत्ता को ही अपनी कर्मभूमि बनाया। उन्होंने अपनी पत्रकारिता की शुरुआत काशी से निकलने वाली साहित्यिक पत्रिका ‘कविवचनसुधा‘ के संवाददाता के रूप में की। इसके पश्चात वे 17 मई 1878 को कलकत्ता से प्रकाशित होने वाले ‘भारत-मित्र‘ से जुड़े जिसका संपादन पं॰ छोटूलाल मिश्र करते थे। ‘भारत-मित्र‘ के प्रबंध संपादक की जिम्मेदारी पं॰ दुर्गाप्रसाद मिश्र के पास ही थी। लगभग एक वर्ष के पश्चात वे ‘भारत-मित्र‘ से अलग हो गए, कितु उनकी पत्रकार जीवन की यात्रा के कई पड़ाव अभी बाकी ही थे। 13 अप्रैल 1879 को उन्होंने पं॰ सदानंद मिश्र के सहयोग से ‘सारसुधानिधि‘ निकाला। यह पत्र उन्नीसवीं सदी के अत्यंत ओजस्वी पत्रों में से एक था। राष्ट्र में स्वराज्य की वापसी एवं समाज का पुनर्जागरण ही ‘सारसुधानिधि‘ का मूल स्वर था।
१७ अगस्त १८८० को 'उचित वक्ता' नामक हिन्दी साप्ताहिक प्रकाशित करना आरम्भ किया। यह पत्र अंग्रेजी राज की असलियत उजागर करने में लग गया और न्याय के पक्ष में लिखता रहा। कुछ ही वर्षों में यह बहुत लोकप्रिय हो गया।
पत्रकारिता के उद्देश्यों के लिए पं॰ दुर्गाप्रसाद मिश्र सदैव प्रयत्नशील रहे। सारसुधानिधि, उचितवक्ता एवं भारतमित्र जैसे अपने समय के प्रतिष्ठित पत्रों में उन्होंने लेखन एवं संपादन किया। उनके पत्रों से लेखक के तौर पर भारतेन्दु हरिश्चन्द्र एवं दयानन्द सरस्वती जैसी महान विभूतियां भी जुड़ीं। हिंदी पत्रकारिता के अतिरिक्त उन्होंने बंगला के 'स्वर्णलता' के आधार पर 'सरस्वती' नामक नाटक भी लिखा। उन्होंने बिहार प्रांत के विद्यालयों के लिए पाठ्य पुस्तकें भी लिखीं। उनका जीवन शब्दों की आराधना के लिए ही समर्पित था।
बीज

बीज एक परिपक्व बीजाण्ड है,जो निषेचन के बाद क्रियाशिल होता है,बीज उचित परिस्थितिया जैसे जल,वायु,सूर्य प्रकाश आदि मिलने पर क्रियाशिल होता है।

वानस्पतिक परिभाषा

क) ऐसी रचना जो साधारणतया गर्भाधान के बाद भ्रूण से विकसित होती है बीज कहलाती है।
ख) विस्तारणीय ऐसी इकाई को भ्रण से उत्पन्न होती है बीज कहलाती है।
ग) ऐसा परिपक्व भ्रूण जिसमें एक पौधा छिपा होता है। और पौधों के आरंभिक पोषण के लिए खाद्य सामग्री हो तथा यह बीज कवच से ढका हो और अनुकूल परिस्थितियों में एक स्वस्थ पौधा देने में समर्थ हो, बीज कहलाता है।
घ) ऑक्सफोड शब्दकोश के पृष्ठ 2708 के अनुसार पौधे का भ्रूण या पौध का भाग जो बोने के उद्देश्य से इकट्ठा किया गया हो, बीज कहलाता है।
ङ) एनसाईक्लोपीडिया ब्रिटानिका के अनुसार बीज वह आकृति है जिसमें भ्रूण बाहरी रक्षा कवच (बीज आवरण) से ढका हो इसके अतिरिक्त खाद्य पदार्थ एन्डोस्पर्म के रूप में उपलब्ध हो तथा यहां यह पदार्थ एन्प्डोस्पर्म के रूप में न हो यहां, बीज पत्रों के रूप में हो। बीज का विकास अंडे व स्पर्म के गर्भाधान क्रिया के द्वारा होता है। और इस प्रकार से उत्पन्न युग्मज में कोशिका तथा नाभकीय विभाजन होता है तथा भ्रूण के रूप में विकसित होता है बीज निर्माण की यह प्रक्रिया विभिन्न पौधों में भिन्न-भिन्न प्रकार से होती है।

बीज खरा तो भंडार भरा

देश के सिंचित क्षेत्र में अनाज की दो प्रमुख फसलें उगाई जाती हैं गेहूँ और धान। इन फसलों का उत्पादन बढ़ाने के लिए, फसल को रोगों से बचाने के लिए और अच्छी किस्म का अनाज पाने के लिए उन्नत किस्म के बीज विकसित किए गए हैं। गेहुँ और धान के अलावा मोटे अनाज, दालें, तिलहन तथा फल-सब्जियों की उन्नत किस्में भी तैयार हुई हैं। ऐसे बीज किसान को उपलब्ध हो सकें, इस दिशा में भी बराबर प्रयास हो रहे हैं।

बीज कहाँ से प्राप्त करें

हर तीन या चार वर्ष बाद बीज बदलना एक अच्छी नीति है, जिसके परिणामस्वरूप फसल अच्छी होती है। अच्छी उपज के लिए प्रमाणित बीज का प्रयोग करें, जो कि अच्छे संस्थान से ही प्राप्त हो सकता है। इससे अच्छा जमाव और बीज की किस्म की उत्तमता के विषय में सुनिश्चितता होती है, साथ-साथ बीज शारीरिक बीमारियों से मुक्त होता है।
प्रियंका बोस

करियर

प्रियंका ने मुख्य भूमिका के साथ फिल्म में काम इतालवी फिल्म निर्देशक इटलो स्पिनेल्ली की निर्देशित फिल्म गंगोर (2010) से शुरू किया, जो भारतीय लेखिका महास्वेता देवी की चोली के पीछे नामक छोटी कहानी पर आधारित है। इस फिल्म में इनके अभिनय के कारण इन्हें सर्वश्रेष्ठ अभिनेत्री और फिल्म को कई अन्य पुरस्कार न्यू जर्सी इंडिपेंडेंट साउथ एशियन फिल्म उत्सव में प्राप्त हुआ। इस फिल्म में अभिनय से इन्हें एक अभिनेत्री के रूप में पहचान मिल गई।
2013 में ये कई विज्ञापनों में दिखाई दी, जिसमें तनिष्क का आभूषणों वाला विज्ञापन भी था। ये कोंकना सेन शर्मा के साथ बंगाली फिल्म शून्यो अवंको में मुख्य भूमिका के साथ काम कर रही थी, जिसका निर्देशन गौतम घोष ने किया था। इनकी अगली फिल्म गुलाब गैंग थी, जिसमें ये माधुरी दीक्षित और जुही चावला के साथ नज़र आ रही थी।
प्रियंका ने गर्त डेविस की निर्देशित फिल्म लायन में निकोल किडमैन, नवजूद्दीन सिद्दीकी और देव पटेल के साथ काम किया। इन्होंने अपनी एक निर्माण कंपनी भी बनाई, जिसका नाम इन्होंने पापीपेट पिक्चर्स रखा, जो कुछ छोटे फिल्म और म्यूजिक वीडियो का निर्माण करती है।
2016 में इन्होंने भलचन्द्र कदम और उषा नाईक के साथ वाली मराठी भाषा में बनी फिल्म हाफ टिकट में भी काम किया, जो तमिल भाषा में बनी काका मुट्टाई का रीमेक थी।
पा (फ़िल्म)

पटकथा

औरो (अमिताभ बच्चन) बुद्धिमान और तीक्ष्ण बुद्धि वाला १२ वर्ष का बालक है जो प्रोजेरिया नामक अत्यंत ही औत्पतीक दुष्प्राय विकार से ग्रसित है। मानसिक रूप से वो १२ वर्ष का बहुत ही सामान्य लेकिन शारिरीक रूप से वो अपनी आयु से ५ गुणा आयु का दिखाई देता है। अपनी इस अवस्था के बावजूद, औरो बहुत ही खुश रहने वाला बालक है। वो अपनी माँ विद्या (विद्या बालन) के साथ रहता है जो प्रसूतिशास्री है। अमोल अत्र (अभिषेक बच्चन) युवा एवं शान्त स्वभाव वाला राजनीतिज्ञ है। वह यह सिद्ध करने में लगा हुआ है कि 'राजनीति' बुरा शब्द नहीं है। वह एक राजनीतिक सन्देश वाला व्यक्ति है। औरो अमोल का पुत्र है; हालांकि, विद्या यह बात उससे गुप्त रखती है। अमोल औरो से मिलता है जब वह बच्चों के विद्यालय में मुख्य अतिथि के रूप में जाता है। वह 'विशनरी ऑफ़ इंडिया' (दूरदर्शी भारत) की प्रतियोगिता के मौके पर आता है। अमोल औरो को विजेता घोषित करता है और उसके द्वारा निर्मित सफेद ग्लोब से काफी प्रभावित होता है। इतने बड़े राजनेता के साथ होने के कारण औरो को मीडिया एक नये विषय के रूप में ले लेती है। अगले दिन मीडिया उसके विद्यालय में जाने की कोशिश करती है। औरो परेशान होकर उसे एक ईमेल लिखता है कि मै आपसे नफरत करता हूँ।
अव्वै दुरैसामी

जन्म

     आपका जन्म सन ०५-०९-१९०३ को तमिऴनाडू राज्य के ‘अव्वैयार कुप्पम’ नामक एक छोटे से गाँव में हुआ था, जो विलुप्पुरम जिले के दिंडिवनम के पास है। उनके पिता का नाम सुन्दरम पिल्लै और माता का नाम चंद्रमति था। इन्होंने अपनी प्रारंभिक शिक्षा स्थानीय विद्यालय में ही की थी। उसके बाद  दिंडिवनम के ‘अमेरिकी-आर्काट चैरिटेबल उच्च माध्यमिक विद्यालय’ में उच्च श्रेणी की स्कूली शिक्षा पूरी की। बाद को मध्यवर्ती (इंटरमीडिएट) शिक्षा के लिए वेलूर के ऊरिस कालेज में भर्ती हुए | लेकिन, घर की आर्थिक स्थिति इतनी बुरी थी कि पढ़ाई को बीच ही में छोड़ना पड़ा | अपने परिवार के भरण-पोषण के लिए ‘स्वास्थ्य निरीक्षक’ के पद पर अनमनी होकर काम करने लगे। छे ही महीनों में इस पद की बिदाई दे दी।  

तमिऴ शिक्षा

     तमिऴ को युक्तिपूर्वक सीखना उनका ध्येय था। ‘करन्दै तमिऴ संघम’ की पाठशाला में ‘तमिऴवेळ’ उमामहेश्वरन ने आपको अध्यापक के पद पर नियुक्त किया। अध्यापक का काम करते हुए भी, तमिऴ सीखना जारी रखा और सन १९३० ई. को मद्रास विश्वविद्यालय के ‘विद्वान्’ परीक्षा में उत्तीर्ण हुए |  

तमिऴ सेवा

     शुरू में ‘स्वास्थ्य निरीक्षक’ के पद पर काम करते थे। उसके बाद कलवै, रानिप्पेट्टै (कारै) के प्रारंभिक स्कूल में तमिऴ अध्यापक के रूप में काम करते थे। सन १९२९ से १९४१ तक की अवधि में कावेरिप्पाक्कम, सेय्यारु, सेंगम और पोलूर आदि स्थानों के उच्च माध्यमिक विद्यालयों में तमिऴ अध्यापक रहे। तमिऴ पोलिल, सेंतमिऴ सेल्वी, सेंतमिऴ आदि पत्रिकाओं में तमिऴ साहित्य और व्याकरण से सम्बंधित अनेकानेक लेख लिखते थे। सन १९४२ को तिरुपति श्री वेंकटेश्वर पूर्वी कालेज में शोधार्थी बने। सन १९४३ से लेकर आठ सालों तक अण्णामलै विश्वविद्यालय के अनुसन्धान विभाग में व्याख्याता के रूप में सेवा करते थे। सन १९५१ को मदुरै तियागराजर कालेज के प्राध्यापक बने।  

तमिऴ साहित्य सेवा

‘नावलर’ न.मु. वेंकटसामी नाट्टार, तमिऴ के महाकाव्यों में एक बने ‘मणिमेखलै’ की नई व्याख्या लिख रहे थे। अचानक उनका निधन हो गया था। इसलिए “करन्दै कवियरसु” श्री वेंकटाचलम पिल्लै के अनुरोध पर, श्री अव्वै दुरैसामी ने ‘मणिमेखलै’ महाकाव्य के अंतिम चार खण्डों की व्याख्या लिखकर दीं। जब वे अण्णामलै विश्वविद्यालय में काम कर रहे थे, तब उन्होंने ‘शैव साहित्य का इतिहास’ और ‘ज्ञानामृतम’ आदि अनोखी किताबें लिखीं | ये किताबें विश्वविद्यालय के द्वारा प्रकाशित की गयीं।
रामलिंग राजू

जीवन वृत

रामलिंग राजू का जन्म 16 सितंबर 1954 को हुआ। वे सत्यम कंप्यूटर्स के संस्थापक हैं और 7 जनवरी 2009 तक सत्यम के अध्यक्ष रह चुके हैं। इसी तारीख को उन्होंने कॉर्पोरेट घोटाले की बात स्वीकार करते हुए सत्यम बोर्ड से त्यागपत्र दे दिया। राजू ने स्वीकार किया कि वे साल-दर-साल अपने बजट में भारी अंतर और लाभ दिखाते रहे, जबकि कंपनी लगातार घाटे में चल रही थी। बाद में, राजू पर सत्यम के धन को अपनी दूसरी कंपनियों में लगाने का आरोप लगा। सीबीआई ने भी कहा कि राजू की 320 से ज्यादा कंपनियां हैं और सत्यम घोटाला करीब 10000 हजार करोड़ रुपये का है। राजू इस समय अनेक आपराधिक आरोपों, धोखाधड़ी के आरोपों में हैदराबाद के चंचलगुड़ा जेल में बंद हैं और इस घोटाले की जांच चल रही है।

व्यवसाय

राजू ने सन 1987 में सत्यम की स्थापना की। बाद में उसने विनिर्माण और वस्त्र-निर्माण जैसे व्यवासायों में भी हाथ आजमाया. उन्होंने सत्यम की शुरुआत महज बीस कर्मचारियों से की, जो सूचना-प्रौद्योगिकी से संबंधित परियोजनाओं को पूरा करने का काम ठेके पर लेता था। ये परियोजनाएं अक्सर कंपनी को अमेरिका से मिलती थी। सत्यम का तेजी से विकास हुआ और जल्द ही यह बहुराष्ट्रीय कंपनी में बदल गई और आज विभिन्न देशों में इसके हजारों कर्मचारी काम कर रहे हैं। व्यवसायिक सफलता को राजू ने समाजोन्मुख बताया और उन्होंने बाइराजू फाउंडेशन के माध्यम से समाज सुधार की कई सेवाएं शुरू की।

धोखाधड़ी

दिसंबर 2008 में राजू की ही एक कंपनी मेटास के अधिग्रहण की खबरों
बेढंगी गैलेक्सी

बेढंगी गैलेक्सी या इर्रेग्युलर गैलेक्सी ऐसी गैलेक्सी को कहते जिसका कोई व्यवस्थित आकार न हो, यानि यह हबल अनुक्रम की सर्पिल, लेंसनुमा और अंडाकार की किसी श्रेणी में ना आये। इनका आकार टेढ़ा-मेढ़ा होता है और इनमें न तो साफ़ भुजाएं होती हैं न ही केंद्रीय गोला जो की व्यवस्थित गैलेक्सियों में नज़र आते हैं। वैज्ञानिकों का अनुमान है के हमारे ब्रह्माण्ड में लगभग २५% गैलेक्सियाँ ऐसी बेढंगी होती हैं। माना जाता है के इनमें से अधिकतर कभी सर्पिल या अंडाकार रही होती हैं लेकिन गुरुत्वाकर्षण के अस्त-व्यस्त प्रभावों से इनका आकार बिगड़ जाता है। देखा गया है के बेढंगी गैलेक्सियों में गैस और धूल की बहुत तादाद होती है। हमारी अपनी गैलेक्सी आकाशगंगा के इर्द-गिर्द घूमती कुछ उपग्रही गैलेक्सियाँ, जैसे की बड़ा और छोटा मॅजलॅनिक बादल बेढंगी गैलेक्सियाँ हैं।

अन्य भाषाओँ में

अंग्रेज़ी में "बेढंगी गैलेक्सी" को "इर्रेग्युलर गैलॅक्सी" (irregular galaxy) कहते हैं। इसे अरबी में "मजरा ग़ैर मुन्तेज़मा" (مجرة غير منتظمة‎, यानि "बिना इंतज़ाम वाली गैलेक्सी") कहते हैं।
राजस्थान की महत्वपूर्ण कला-संस्कृति इकाइयां

राजस्थान की प्रमुख कला संगमरमर के पत्थर से बनने वाली मूर्तियाँ है। संगमरमर पत्थर की मूर्ती कला का उद्गम स्थान अलवर जिले का किशोरी गाँव है। यहाँ के आदिगौड़ ब्राह्मण समाज ने मूर्तीकला को विकसित किया। भारत का सबसे बडा मूर्ती बाजार जयपुर मेंं स्थित है। राजस्थान के मकराना(नागौर) में निकलने वाला संगमरमर पत्थर विश्व प्रसिद्ध है जिसे विश्व की कई संस्थाओं ने पुरातात्विक धरोहर के रूप में स्विकार किया है। विश्व प्रसिद्ध आगरा का ताजमहल मकराना के  पत्थर से निर्मित है।

राजस्थान की महत्वपूर्ण कला-संस्कृति इकाइयां

नाम, स्थान, स्थापना 
राजस्थानी भाषा साहित्य एवं संस्कृति अकादमी, बीकानेर 25 जनवरी 1983
राजस्थान ब्रजभाषा अकादमी, जयपुर, 19 जनवरी 1986
राजस्थान हिन्दी ग्रन्थ अकादमी, जयपुर, 15 जुलाई 1969
राजस्थान संस्कृत अकादमी, जयपुर 1981
अरबी फारसी शोध संस्थान, टोंक दिसम्बर, 1978
राजस्थान सिन्धी अकादमी जयपुर 1979
विद्या भवन संस्थान उदयपुर 1931
राजस्थान साहित्य अकादमी उदयपुर 23 जनवरी 1958
राजस्थान अभिलेखागार बीकानेर 1955
रुपायन संस्थान बोरुंदा (जोधपुर) 1960
रवीन्द्र रंगमंच जयपुर 15 अगस्त 1963
जयपुर कथक केन्द्र जयपुर 1978
राजस्थान संगीत नाटक अकादमी जोधपुर 
पुरातत्व एवं संग्रहालय विभाग जयपुर 
राजस्थान स्कूल ऑफ आर्ट्स जयपुर 1866
राजस्थान ललित कला अकादमी जयपुर 1957
राजस्थान प्राच्यविद्या प्रतिष्ठान जोधपुर 1950
जवाहर कला केंद्र, जयपुर 8 अप्रैल 1983
राजस्थान उर्दू अकादमी  जयपुर 1 सितम्बर 1976
मृत्तिका कला

मृत्तिका कला (ceramic art) मृत्तिका (क्ले) जैसी सामग्रियों से बनी हुई कला को कहते हैं। यह कई रूपों में मिलती है, जैसे कि खपरैल (टाइल), मूर्तियाँ, मृद्भाण्ड, बर्तन, इत्यादि।
ट्रान्सड्यूसर

मापन में ट्रांसड्यूसर (transducer) उन युक्तियों (devices) को कहते हैं जो एक प्रकार की उर्जा को दूसरे प्रकार की उर्जा में बदलती हैं; अथवा एक प्रकार की भौतिक राशि के संगत दूसरे प्रकार की भौतिक राशि प्रदान करते हैं। इनका उपयोग विभिन्न भौतिक राशियों को मापना, उन्हे प्रदर्शित करना (display) या उनको स्वतः नियंत्रित (automatic control) करना होता है। परिवर्तक विद्युतीय, एलेक्ट्रानिक, विद्युत-यांत्रिक, विद्युतचुम्बकीय, प्रकाशीय (फोटॉनिक) या प्रकाश-विद्युतीय आदि होते हैं। उदाहरण के लिये एक दाब परिवर्तक किसी स्थान पर मौजूद दाब के अनुसार एक विद्युत-विभव प्रदान कर सकता है।
अर्जीरिया

चांदी का वरक़ जिसे आम बोलचाल की भाषा में बरक के नाम से जाना जाता हे। भारतीय समाज में ख़ासकर राजस्थानी समाज में काफ़ी लोकप्रिय है।
बिड़ला प्रौद्योगिकी एवं विज्ञान संस्थान, पिलानी

इतिहास

यह संस्थान घनश्याम दास बिड़ला के द्वारा 1929 में एक इंटर कॉलेज के रूप में स्थापित किया गया था। द्वितीय विश्व युद्ध के समय, भारत सरकार के रक्षा सेवाओं और उद्योग के लिए तकनीशियनों की आपूर्ति के लिए पिलानी में एक तकनीकी प्रशिक्षण केन्द्र की स्थापना की. 1946 में, यह बिड़ला इंजीनियरिंग कॉलेज में इलेक्ट्रिकल और मैकेनिकल इंजीनियरिंग में डिग्री कार्यक्रमों से परिवर्तित कर दिया गया। [1] 
1964 में, बिड़ला कालेजों कला, वाणिज्य, इंजीनियरिंग, फार्मेसी और विज्ञान के बिड़ला इंस्टीट्यूट ऑफ टेक्नोलॉजी और साइंस (बिट्स) के रूप में मिला दिया गया था। स्थापना की इस अवधि 1964-1970 (विशेषकर) के दौरान में, बिट्स पिलानी के फोर्ड Foundationand से मैसाचुसेट्स इंस्टीट्यूट ऑफ टेक्नोलॉजी [1 के साथ गठबंधन से लाभान्वित समर्थन प्राप्त]. 
बिट्स पिलानी भारत में विस्तार करने के लिए और विदेशों में 2000 के बाद से शुरू कर दिया. नई परिसरों दुबई में स्थापित किए गए थे, संयुक्त अरब अमीरात (2000), गोवा, भारत (2004) और हैदराबाद, भारत (2008). चौथा परिसर 2008 में जवाहरनगर में हैदराबाद, भारत हाकिमपेट एयर फोर्स स्टेशन (), के पास खोला गया था। बिट्स भी एक आभासी विश्वविद्यालय और बंगलौर में एक एक्सटेंशन सेंटर चलाता है।

प्रवेश प्रक्रिया

पिलानी, गोवा और हैदराबाद परिसर 
इन परिसरों में प्रवेश 2005 के बाद से राष्ट्रीय प्रवेश परीक्षा के माध्यम से संशोधित प्रवेश प्रक्रिया के माध्यम से बिट्स प्रवेश परीक्षा (BITSAT) कहा जाता है। BITSAT एक ऑनलाइन परीक्षा है जो 1 मई और 10 जून के बीच कई शहरों में भारत भर में आयोजित किया जाता है। परीक्षा जाँच विषय अंग्रेजी, भौतिकी, रसायन विज्ञान, गणित और तार्किक विचार में सामग्री है और भारत में उच्च माध्यमिक पाठ्यक्रम पर केंद्रित है। भावी छात्रों का अपनी उच्च माध्यमिक परीक्षाओं में भौतिकी, रसायनशास्त्र और गणित में 80% अंक की न्यूनतम अंक प्राप्त करना (60% न्यूनतम - प्रत्येक तीन विषयों में) आवश्यक हैं | 
प्रत्येक एकल बोर्ड के उच्च माध्यमिक परीक्षाओं के सर्वश्रेष्ठ विद्यार्थियों (Toppers) को बिट्स के किसी भी कैम्पस में सीधे प्रवेश की सुविधा है। प्रत्येक वर्ष पूरे भारतवर्ष से लगभग २५ बोर्ड टॉपर्स बिट्स में प्रवेश लेते हैं | बिट्स की स्वीकृति दर बहुत ही कम है (चयनात्मकता - 2007 में 2.08%)
दुबई कैम्पस बिड़ला इंस्टीट्यूट ऑफ टेक्नोलॉजी एंड साइंस, पिलानी के लिए प्रवेश - दुबई के निशान के 12 वीं कक्षा की परीक्षा में सुरक्षित योग्यता पर आधारित है। हालांकि वे वर्ष 2008 के लिए मुख्य प्रवेश परीक्षा के माध्यम से और प्रवेश करने के लिए भी स्थानीय रैंकिंग के लिए जीसीसी छात्रों को प्रोत्साहित करने के लिए महत्व देने की योजना बना रहे हैं।
गम्मक

गम्मक का मतलब है 'आलंकरण'। गम्मक का उप्योग भरतीय शास्त्रीय संगीत के प्रदर्शन मे पाया जाता है। गम्मक को 'गम्मका' और 'गम्मकम' के नाम से भी जाना जाता है। गम्मक हर उस संगीत स्वर को कहा जाता है जिस मे कोइ एक स्वर या स्वर समूह को गाते हुए या बजाते हुए एक सुन्दर पल्टा या वक्रता दिया जाता है, जो किसी राग के व्यक्तित्व को बढावा देता है। हर राग के अद्वितीय चरित्र के पीछे, उस मे प्रयोग किये गये गम्मकों का हाथ होता है। इसिलिये गम्मक केवल संगीत मे सजावट के लिये हि नहि है, वे भारतिय शास्त्र स्ंगीत मे अधिक आवश्यक भी है। लगभग हर एक संगीत निबन्ध मे गम्मकों के वर्णन के लिये एक अलग अनुभाग लिखा जाता है।

शब्द-साधन

संस्कृत मे गम्मक का मतलब है 'आलंकृत स्वर'। गम्मक मे स्वर की अवृत्ती को भारि और सशक्त कंपनों के द्वारा सटे हुए और दूर के स्वरों के बीछ में किसि निर्धारित स्वर को परिवर्तित किया जाता है। हर एक राग में गम्मक के प्रकार और उन्के आवेदन के बारे में अलग-अलग नियम है जो किसि विशिष्ट प्रकार के स्ंगीत स्वर पर लागु होते है।

महत्व

गम्मक शास्त्र संगीत के 'मनोधर्म संगीत' विभाग के मुख्य पहलु में से एक है, जिस में २२ सूक्ष्म सुर और श्रुतियाँ लगती है। किसि भी राग के स्वरों को अनिवार्य रूप से उनके उप्युक्त गम्मकों के साथ हि प्रस्तुत किया जाना चाहिये क्योंकि स्वर अपने आप में विचारशील सुर नहि है बल्कि वे सुर मात्रा है जो किसि संगीत के मधुर चाल को दर्शाते है। गम्मक केवल आलंकरण हि नहि है। वह राग क एक मौलिक अंश भी है। किसी भी संगीत स्वर को एक गम्मक सजीवन करते हुए उसे गति प्रदान करति है।

गम्म्क के प्रकार

हिन्दुस्तानि शास्त्रीय संगीत में गम्मकहिन्दुस्तानी संगीत में ५ प्रकार के गम्मक होते है:
१ आंदोलन
२ कंपित
३ खटका और ज़मज़मा
४ मुर्की
५ स्फूरिता
हिन्दुस्तानि संगीत में गम्मक, मीन्ड या आंदोलन के समान है।
कर्नाटक संगीत में गम्मककर्नाटक संगीत में गम्मकों को तीन प्रमुख समूहों में भाग किया गया है:
१ जारू/उल्लासिता - स्वर का फिसलना
२ गम्मक- स्वर का झुकाव
३ जन्टा- स्वर पे दबाव
इन तीन प्रकारों में भी कैई उपप्रकार मौजूद है:
उपप्रकार
जारू:
•इरक्क जारू- उतार
•एत्र जारू- चढाव
गम्मका:
•नोक्कु- उपर से दबाव 
•ओडुक्कल- नीचे से दबाव
•कंपित- दोलन
•ओरिकै- झटकना
जन्टा:
•रवै- उपर से पलटा
•स्फूरित- नीचे से दबाव 
•प्रत्याहता-ऊपर से दबाव 
•खण्डिप्पु- तीव्र स्वर बलाघात

गम्मकों क वर्गीकरण

गम्मकों क वर्गीकरण संगीथ विध्वानों में बहुत बरसों चलि आयि वाद-विवाद का एक मुख्य विषय है। गम्मक वर्गीकरण के अनेक प्रणालियों में से आज, 'दशविधा' या गम्मक के दस रूपों की प्रणालि सब्से सुलभ और स्वीकृत है।
इस्के अलावा, वेन्कट मखै ने १५ गम्मकों कि प्रणालि क वर्नन किया कैया है:
||तिरुपह स्पूर्तिशैव कंपितो लीनामीयतापि आंदोलितो वलिश्चाटा त्रिभिन्नह कुरुलाहतौ उल्लासितह प्लावितस्चह ह्म्पितो मुद्रितास्थ नामितो मिस्रितस्चेटी भीदाह प्ंचदास स्मृताह||
इस श्लोक को 'पंचदासा गम्मक' के नाम से जाना जाता है। इस श्लोक में १५ गम्मकों क वर्नन किय गया है जो है, तिरुपम- किसी एक सुर को दबाव से गाना य बजाना, स्फूरित-जब कोइ सुर दोह्राता है तो दूस्रे सुर पर दबाव डालना, कंपित-सुर का हिलना, लीन-जब एक स्वर दूसरे सुर में धीरे से घुल जाये, आंदोलित-स्वर क एक स्थान से दूसरे स्थान पर झूलना, वालि, त्रिभिन्न- जब तीन अलग सुर एक साथ बजाये जाये, कुरुल, आहत, उल्लसित, प्लवित, गम्पित, मुद्रित, नमित और मिस्रित।
ऑस्ट्रेलिया ओलंपिक विवरण

गर्मियों के खेल से पदक

██ उस खेल में अग्रणी

सर्दियों के खेल से पदक

इन योगों में 1908 और 1912 में ऑस्ट्रेलेशिया टीम के लिए प्रतिस्पर्धा ऑस्ट्रेलियाई टीमों से मिली दस पदक शामिल नहीं हैं: व्यक्तियों द्वारा आठ, एक विशेष रूप से ऑस्ट्रेलियाई टीम और एक संयुक्त टीम द्वारा।
बोहाई सागर

बोहाई सागर या बोहाई खाड़ी (चीनी भाषा: 渤海, अंग्रेज़ी: Bohai Sea) उत्तरी और उत्तरपूर्वी चीन से लगा हुआ एक सागर है जो पीले सागर की सबसे अंदरूनी खाड़ी है। पीले सागर के साथ-साथ बोहाई सागर भी प्रशांत महासागर का एक हिस्सा है। बोहाई सागर का कुल क्षेत्रफल क़रीब ७८,००० वर्ग किमी है। चीन की राजधानी बीजिंग के बहुत पास होने की वजह से यह समुद्री यातायात के नज़रिए से दुनिया के सब से व्यस्त समुद्री क्षेत्रों में से एक है।

ऐतिहासिक नाम

बीसवी सदी से पहले बोहाई सागर को अक्सर 'चिहली की खाड़ी' (直隸海灣, Gulf of Chihli) या 'पेचिहली की खाड़ी' (北直隸海灣, Gulf of Pechihli) कहा जाता था।

सुरंग बनाने की योजना

फ़रवरी २०११ में चीन की सरकार ने ऐलान किया की लियाओदोंग प्रायद्वीप और शानदोंग प्रायद्वीप को जोड़ने के लिए वे समुद्र के फ़र्श के नीचे से एक १०६ किलोमीटर लम्बी सुरंग निकालेंगे जो इतनी चौड़ी होगी की उसमें रेल और सड़क दोनों प्रकार के यातायात चलेंगे।
अकहिरीडे

अमेरिकन सोलेस या अकहिरीडे (English:Achiridae), चपटी मछली का एक साफ़ पानी और समुद्री वातावरण में पाई जाने वाली मछली का एक परिवार है। इस परिवार में २८ नसले व नो वंश है। यह सोल्स (सोलीडे) से काफी समानता रखते हैं व इसी कारण उनके ही परिवार का एक अंग माने जाते हैं।

यह भी देखे

मछलियों के परिवार
द अनुपम खेर शो - कुछ भी हो सकता है

कार्यक्रम के बारे में

यह कार्यक्रम बॉलीवुड के उन प्रसिद्ध अदाकारों के जीवन से जुड़े प्रेरणाप्रद तथ्यों को उजागर करता है जो कठिन परिश्रम तथा आत्मबल में विश्वास रखते है। इस कार्यक्रम का आग़ाज शाहरुख खान नामक अभिनेता के आतिथ्य से हुआ था।
चमनलाल सप्रू

प्रोफेसर चमनलाल सप्रू (जन्मः- 22 जनवरी 1935 श्रीनगर (जम्मू-कश्मीर)) निष्ठावान हिन्दीप्रेमी एवं शिक्षक और कश्मीर के सांस्कृतिक इतिहास के अधिकारी विद्वान, लेखक, पत्रकार एवं सामाजिक कार्यकर्ता हैं। उनके प्रयास से हिन्दी को जम्मू-कश्मीर के कॉलेजों में एक ऐच्छिक विषय के रूप में पढ़ाने की विधिवत व्यवस्था हुई।
आजकल वे कश्मीर सांस्कृतिक संपदा पर अनुसंधान करने के साथ-साथ 'कोशुर समाचार पत्रिका' के अवैतनिक संपादक हैं।

संपादन

गद्य-प्रवाह, पद्य-प्रवाह, षटदल, प्रतिनिधि पद्य-प्रवाह, गद्य-विभा, नीलजा, दीनानाथ नादिम अभिनंदन ग्रंथ, काशीनाथ दर रचनावली आदि पुस्तकों का संपादन।

अनुवाद

भारतीय कविता (भारतीय ज्ञानपीठ के वार्षिक संग्रहों के कश्मीरी खंड)

सम्मान एवं पुरस्कार

हिन्दी में पंद्रह, कश्मीरी में दो, उर्दू में एक, अँग्रेज़ी में एक पुस्तक के रचयिता प्रोफ़ेसर सप्रू को अपनी दो महत्वपूर्ण पुस्तकों 'केसर और कमल' तथा 'संतूर के स्वर' पर केंद्रीय तथा राज्य सरकार की ओर से पुरस्का‍र भी प्राप्त हो चुके हैं। वे उत्तर प्रदेश सरकार के 'सौहार्द्र सम्मान', मैसूर हिंदी प्रचार परिषद के 'स्वर्ण जयंती पुरस्कार' तथा हिंदी अकादमी, दिल्ली के 'साहित्यकार सम्मान' से भी सम्मानित किए जा चुके हैं। हिंदी की अप्रतिम सेवा के लिए उनको 'केंद्रीय हिंदी संस्थान' ने 'गंगाशरण सिंह पुरस्कार' से सम्मानित किया है।
बदरीनाथ भट्ट

बदरीनाथ भट्ट (संवत् 1948 वि. की चैत्र शुक्ल तृतीया - 1 मई सन् 1934) हिन्दी के साहित्यकार, पत्रकार एवं भारत के स्वतंत्रता संग्राम सेनानी थे।

जीवनी

श्री बदरीनाथ भट्ट का जन्म आगरे के गोकुलपुरा नामक मुहल्ले में संवत् 1948 वि. की चैत्र शुक्ल तृतीया को हुआ था। आपके पिता पं॰ रामेश्वर भट्ट हिंदी के प्रसिद्ध विद्वान् थे। घर पर अध्ययन करने के पश्चात् आगरा कालेज से आपने दसवीं कक्षा पास की। अध्ययन के अतिरिक्त आप फुटबाल तथा क्रिकेट के भी अच्छे खिलाड़ी थे।
स्वदेशी आंदोलनों का भट्टजी पर व्यापक प्रभाव पड़ा और वह देशभक्ति की ओर उन्मुख हो गए। सन् 1911 ई. में इन्होंने प्रयाग विश्वविद्यालय से बी. ए. की परीक्षा पास की। आपने डिग्री लेने के पश्चात् एक वर्ष तक कानून का भी अध्ययन किया परंतु उस ओर इनका मन अधिक नहीं रमा। आप बलवंत राजपूत कालेज में अध्यापक हो गए और आपने हिंदी में लिखना पढ़ना प्रारंभ कर दिया। आगरा नागरीप्रचारिणी सभा के प्रमुख कार्यकर्ता के रूप में भी आपने कार्य किया। इसी समय आपकी मैत्री पं॰ सत्यनारायण कविरत्न से हुई। आचार्य महावीरप्रसाद द्विवेदी के प्रोत्साहन से आपने "सरस्वती" में भट्ट जी के साहित्यिक लेख तथा "मर्यादा" और "प्रताप" में आपके राजनीतिक लेख प्रकाशित होते थे। आपका हास्य और व्यंग्य बड़ा मर्मस्पर्शी होता था। "प्रताप" में आप गोलमालकारिणी सभा की कार्यवाही तथा आगरे से प्रकाशित होनेवाले "सैनिक" में हलचलकारिणी सभा के अंतर्गत हास्य तथा व्यंग लिखा करते थे।
अंधविश्वास और भाषा विषयक दकियानूसी विचारवाले व्यक्तियों की इन्होंने सदैव ही खबर ली। यह खड़ी बोली के समर्थक थे और ब्रजभाषा के प्रेमी। इसी समय इन्हें संगीत की रुचि हुई। इन्होंने आगरे के प्रसिद्ध गायक गुलाम अब्बास से संगीत की शिक्षा प्राप्त की। संगीत की शिक्षा का उपयोग इन्होंने गीत लिखने में किया है। भट्ट जी के समय में पारसी थियेट्रिकल कंपनियों का बोलबाला था। पारसी रंगमंच के लिए लिखे गए नाटकों का स्तर बहुत ही नीचा था। हिंदी का अपना रंगमंच हो, यह इस मत के पक्षपाती थे। इन्होंने शुद्ध हिंदी में 'कुरु-वन-दहन' नामक नाटक (रामभूषण प्रेस, आगरा से प्रकाशित) का निर्माण किया। इस नाटक का हिंदी जगत् में स्वागत हुआ। उत्साहित होकर भट्ट जी ने अन्य नाटकों एवं प्रहसनों की रचना की। सन् 1916 ई. में द्विवेदी जी की आज्ञा से आप इंडियन प्रेस, प्रयाग में कार्य करने के लिए चले गए। इंडियन प्रेस में रहकर भट्ट जी ने वहाँ के हिंदी विभाग के अनेक सुधार किए और बालकों के लिए एक सचित्र मासिक "बालसखा" का संपादन कराया। बाल साहित्य संबंधी यह पत्रिका हिंदी जगत् में महत्वपूर्ण है। 1918 ई. में प्रयाग में कुंभ पड़ा। इस अवसर पर भट्ट जी की भेंट साधु-संतों से हुई और इसका इनके जीवन पर व्यापक प्रभाव पड़ा। इनकी रहन-सहन में सरलता आ गई और वेदांत के अध्ययन की ओर इनकी अभिरुचि हुई। अस्वस्थ रहने और नेत्रकष्ट के कारण 1919 में इन्होंने इंडियन प्रेस का कार्य छोड़ दिया। प्रयाग से नौकरी छोड़ आपने देशाटन किया। आगरे आकर "सुधारक" पत्र का संपादन किया।
सन् 1922 में लखनऊ विश्वविद्यालय की स्थापना हुई और भट्ट जी हिंदी के प्रथम प्राध्यापक होकर लखनऊ आए। लखनऊ में ही उनका शेष जीवन व्यतीत हुआ। लखनऊ में भट्ट जी का संपर्क "माधुरी" संपादक मुंशी प्रेमचंद, पं॰ कृष्णबिहारी मिश्र तथा पं॰ रूपनारायण पांडेय से हुआ। माधुरी में प्राय: आपकी समालोचनाएँ छपती थीं। 1 मई सन् 1934 ई. को आपका स्वर्गवास हो गया। भट्ट जी का जीवन दृढ़ संकल्प तथा आत्मसम्मान के भाव से ओतप्रोत था। वह मनुष्य पहले थे, कवि नाटककार और आलोचक बाद में।
पात्र (कलाशास्त्र)

पात्र (कभी-कभी फ़िक्शनल पात्र, कपोलकल्पित पात्र या काल्पनिक पात्र के रूप में प्रसिद्ध) किसी कहानी (जैसे कि उपन्यास, नाटक, टेलीविजन शृंखला, फ़िल्म, या वीडियो गेम) में कोई व्यक्ति या कोई अन्य जीव होता हैं। पात्र पूरी तरह कपोलकल्पित हो सकता है या वास्तविक जीवन के किसी व्यक्ति पर आधारित हो सकता है, जिस मामले में "कपोलकल्पित" बनाम "वास्तविक" पात्र का भेद किया जा सकता हैं।